Nordjyllands Politi og Nordjyllands Beredskab var tirsdag aften massivt til stede på havnefronten i Aalborg - nærmere bestemt ved Slotspladsen nær Utzon Center. Her var man i fuld gang med at efterforske et slagsmål, hvor en gruppe unge mænd overfaldt to andre mænd. Under slagsmålet blev en mand stukket i ballen med en ukendt genstand. Det oplyser Nordjyllands Politi på Twitter. Manden blev efterfølgende behandlet på sygehuset. SE VIDEO: Ifølge TV2 Nords oplysninger blev dykkere fra Nordjyllands Beredskab sendt ned i havnebassinet i forsøget på at finde frem til gerningsvåbnet. Nordjyllands Politi var også til stede med flere patruljer, der skulle sikre spor på stedet.

Opsummering:
Dykkere ledte efter gerningsvåben efter slagsmål på havnefronten nær Utzon Center tirsdag aften.